༈དཔག་ཡས་རྒྱལ་བའི་སོར་རྟོག་ཡེ་ཤེས་ཀྱི།
།རང་གཟུགས་མཚན་
དཔེའི་ལང་ཚོར་ཤར་བའི་སྐུ། །པདྨ་རཱ་གའི་ལྷུན་པོའི་དཔལ་འཕྲོག་པ། །བཅོམ་
ལྡན་ཚེ་མཐའ་ཡས་མགོན་ཞབས་ལ་འདུད། །གཞོམ་བྲལ་ཚེ་ཡི་མཆོག་སྦྱིན་འོད་
མི་འགྱུར། །གང་གི་མཚན་སྙན་ཨུཏྤལ་དཀར་པོའི་འཕྲེང་། །ཐོས་འཛིན་རྒྱན་དུ་
བསྟན་པ་ཙམ་གྱིས་ཀྱང་། །འཆི་བདག་གཡུལ་ལས་རྒྱལ་བ་དེར་ཕྱག་འཚལ། །
ཐུབ་བསྟན་པདྨའི་དགའ་ཚལ་རབ་ཡངས་པ། །སྐལ་བཟང་རྐང་དྲུག་བྱེ་བའི་ཉེར་
འཚོ་རུ། །རྒྱས་ཕྱིར་མཚུངས་བྲལ་སྐྱབས་མཆོག་ཉིན་མོའི་མགོན། །ཞབས་པད་
བསྐལ་བརྒྱར་རྡོ་རྗེ་ལྟར་བརྟན་ཤོག །བདག་ཅག་དེང་ནས་ཚེ་རབས་ཐམས་ཅད་
དུ། །ཞིང་མཆོག་བདེ་ལྡན་མགོན་གྱི་ཐུགས་རྗེ་ཡི། །བྱིན་ཆེན་ཉིན་བྱེད་འོད་ཀྱིས་
ལེགས་བསྐྱངས་ཏེ། །བདེ་ཆེན་མཆོག་གི་པདྨོ་བཞད་གྱུར་ཅིག །ཆོས་ལྡན་བསམ་
དོན་ནམ་མཁའ་མཛོད་ཀྱི་སྒོ། །རབ་ཕྱེ་རྫོགས་ལྡན་གསར་བའི་དགའ་སྟོན་ལ། །
མཁའ་མཉམ་ཡིད་ཅན་དགའ་མགུར་རོལ་བ་ཡི། །བཀྲ་ཤིས་རྒྱ་མཚོའི་དཔལ་གྱིས་
ས་ཁྱབ་ཤོག །ཅེས་པ་འདི་ནི་དྲུང་ཡིག་པ་དགེ་སློང་འཇམ་དབྱངས་སྦྱིན་པས་འདི་ལྟ་བུ་ཞིག་དགོས་
ཞེས་བསྐུལ་བ་ལྟར། ༧ཤཱཀྱའི་བཙུན་པ་བློ་བཟང་རྒྱལ་ཚན་སེངྒེས་སྦྱར་པ་ཛ་ཡནྟུ། །